17 Angulus

Secundum Bernardum, vbi angulus ibi sordes. Ita est in angularibus hominibus et conspiratoribus qui se subtrahiunt a medio communitatis in quo est virtus, Prou. 7[:10-12], describitur ibi *mulier* fatua *iuxta angulos insidians.*

Nam sicut patet ad sensum vetula que non potest capere animal discurrens in medio aree, in angulat illud, et sic capit diabolus. Vnde, Apo. 19[:20], dicitur de diabolo quod seducet habitantes super quatuor angulos terre. Et ideo, sicut legitur 1 Reg. 14[:38], rex Saul quando Dominus non descendit ei intelligens quod hoc esset propter peccatum populi et videamus per quem acciderit hoc peccatum. Et quia Christus venit ad destruendum peccatum ipse factus est lapis angularis, sicut solet crux fieri in angulis periectum ne homines ibi iniugant, set diabolus econtra.

Vnde in figura, legitur 2 Paralep. 26[:15], quod rex Ochozias *fecit in Ierusalem machinas diuersi generis, quas* posuit *in turribus, et angulis murorum, ut mitterent sagittas, et saxa.* Vnde et in figura logicorum ex angulis surgit contradiccio, sic spiritualiter inter angulares homines oritur briga et contradictio.